CELEX: 
Language: el
Date: 1981-08-21 00:00:00
Title: Κανονισμός (ΕΟΚ) αριθ. 2392/81 του Συμβουλίου της 18ης Αυγούστου 1981 περί εφαρμογής της αποφάσεως αριθ. 3/81 της Επιτροπής Τελωνειακής Συνεργασίας ΑΚΕ-ΕΟΚ περί παρεκκλίσεως από τον ορισμό της εννοίας των «προϊόντων καταγωγής» για την αντιμετώπιση της ειδικής περιπτώσεως των νήσων Φίτζι όσον άφορά την παραγωγή τους σε κονσέρβες τόνου #Απόφαση 3/81 της Επιτροπής Τελωνειακής Συνεργασίας ΑΚΕ-ΕΟΚ της 24ης Ιουλίου 1981 περί παρεκκλίσεως από τον ορισμό της εννοίας των «προϊόντων καταγωγής» για την αντιμετώπιση της ειδικής περιπτώσεως των νήσων Φίτζι όσον αφορά την παραγωγή τους σε κονσέρβες τόνου

Avis juridique important

|

31981R2392

Κανονισμός (ΕΟΚ) αριθ. 2392/81 τού Συμβουλίου τής 18ης Αυγούστου 1981 περί εφαρμογής τής αποφάσεως αριθ. 3/81 τής Επιτροπής Τελωνειακής Συνεργασίας ΑΚΕ—ΕΟΚ περί παρεκκλίσεως από τόν ορισμό τής εννοίας τών «προϊόντων καταγωγής» γιά τήν αντιμετώπιση τής ειδικής περιπτώσεως τών νήσων Φίτζι όσον αφορά τήν παραγωγή τους σέ κονσέρβες τόνου  

Επίσημη Εφημερίδα αριθ. L 235 της 21/08/1981 σ. 0001

***** Ι  (Πράξεις για την ισχύ των οποίων απαιτείται δημοσίευση)  ΚΑΝΟΝΙΣΜΟΣ (ΕΟΚ) αριθ. 2392/81 ΤΟΥ ΣΥΜΒΟΥΛΙΟΥ  της 18ης Αυγούστου 1981  περί της εφαρμογής της αποφάσεως αριθ. 3/81 της Επιτροπής Τελωνειακής Συνεργασίας ΑΚΕ-ΕΟΚ περί παρεκκλίσεως από τον ορισμό της εννοίας των «προϊόντων καταγωγής» για την αντιμετώπιση της ειδικής περιπτώσεως των νήσων Φίτζι όσον αφορά την παραγωγή τους σε κονσέρβες τόνου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η Επιτροπή Τελωνειακής Συνεργασίας ΑΚΕ-ΕΟΚ, η οποία συνεστήθη δυνάμει της δεύτερης συμβάσεως ΑΚΕ-ΕΟΚ, που υπεγράφη στη Λομέ στις 31 Οκτωβρίου 1979, εξέδωσε σύμφωνα με το άρθρο 28 παράγραφος 3 και το άρθρο 30 παράγραφος 1 του πρωτοκόλλου αριθ. 1 της συμβάσεως, την απόφαση αριθ. 3/81 περί παρεκκλίσεως από τον ορισμό της εννοίας των «προϊόντων καταγωγής» για την αντιμετώπιση της ειδικής περιπτώσεως των νήσων Φίτζι όσον αφορά την παραγωγή τους σε κονσέρβες τόνου·  ότι, σύμφωνα με το άρθρο 33 του προαναφερθέντος πρωτοκόλλου αριθ. 1, επιβάλλεται να ληφθούν τα αναγκαία μέτρα για την εφαρμογή αυτής της αποφάσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 3/81 της Επιτροπής Τελωνειακής Συνεργασίας ΑΚΕ -ΕΟΚ, η οποία έχει προσαρτηθεί στον παρόντα κανονισμό, εφαρμόζεται στην Κοινότητα.  Άρθρο 2  Ο κανονισμός αυτός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Σεπτεμβρίου 1981 μέχρι 31ης Αυγούστου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Αυγούστου 1981.  Για το Συμβούλιο  Ο Πρόεδρος  P. WALKER